b'\n_START_ARTICLE_\nJurij VI. Britanski\n_START_SECTION_\nOtro\xc5\xa1tvo in izobra\xc5\xbeevanje\n_START_PARAGRAPH_\nPrinc Albert se je rodil je v \xc4\x8dasu vladavine svoje prababice kraljice Viktorije kot drugi sin princa Jurija in princese Marije, takrat vojvode in vojvodinje Yor\xc5\xa1ke. Njegov o\xc4\x8de je bil drugi sin Edvarda in Aleksandre, takrat vali\xc5\xbeanskega princa in princese. Datum njegovega rojstva se je ujemal z datumom smrti njegovega pradedka princa Alberta. Kraljica Viktorija je zato zahtevala, da se njen novorojeni pravnuk imenuje Albert. V trenutku rojstva je bil princ Albert \xc4\x8detrti v nasledstvu na prestol za svojim dedkom, o\xc4\x8detom in starej\xc5\xa1im bratom._NEWLINE_Leta 1910, devet let po smrti kraljice Viktorije, je umrl je kralj Edvard VII., Jurijev dedek, in Jurijev o\xc4\x8de je postal kralj Jurij V., njegov najstarej\xc5\xa1i brat pa je postal vali\xc5\xbeanski princ._NEWLINE_Jurij je bil bolehen in pla\xc5\xa1ljivi otrok. Njegovi star\xc5\xa1i so bili izklju\xc4\x8deni iz sinovega izobra\xc5\xbeevanja, za kar je bilo zaupano raznim guvernantam, kot je bil to obi\xc4\x8daj med takratno aristokracijo. Kot je bilo obi\xc4\x8dajno med mo\xc5\xa1kimi \xc4\x8dlanovi britanske kraljevske dru\xc5\xbeine, je princ Albert zaklju\xc4\x8dil vojno \xc5\xa1olo._NEWLINE_Leta 1914 je za\xc4\x8del slu\xc5\xbeiti v vojski med prvo svetovno vojno, vendar je bil leta 1916 odpoklican zaradi pepti\xc4\x8dne razjede. Po koncu vojne je \xc5\xa1tudiral zgodovino in ekonomijo. Takrat je za\xc4\x8del prevzemati odgovornosti, ki jih je nosil kot \xc4\x8dlan kraljevske dru\xc5\xbeine. O\xc4\x8deta je zamenjal na turnejah in obiskih tovarn in rudnikov ter je zato postal poznan kot "industrijski princ". Medtem pa ni bil dober pri govorjenju, kar ga je skupaj s te\xc5\xbeavami z jecljanjem in srame\xc5\xbeljivim zna\xc4\x8dajem vrglo v senco svojega starej\xc5\xa1ega brata.\n_START_SECTION_\nZakon\n_START_PARAGRAPH_\nJurij je sebi v \xc4\x8dasu, ko se je od princa pri\xc4\x8dakovalo, da se poro\xc4\x8di s princeso, dal svobodo pri izbiri neveste. Leta 1920 je spoznal Elizabeth Bowes-Lyon, h\xc4\x8derko 14. grofa Strathmorskega, ki je po britanskem zakonu veljala za obi\xc4\x8dajno me\xc5\xa1\xc4\x8danko, \xc4\x8deprav sta bila njena prednika Robert I. \xc5\xa0kotski in Henrik VII. Angle\xc5\xa1ki. Elizabeta je zavrnila dve prin\xc4\x8devi snubitvi, vendar je na tretjo snubitev pristala in se z njim poro\xc4\x8dila 26. aprila 1923 v Westminstrski opatiji. Zakon princa in princese je bil viden kot korak proti modernizaciji monarhije in je bil gledan z odobravanjem naroda. Po poroki sta vojvoda in vojvodinja Yor\xc5\xa1ka prejela zasebno prebivali\xc5\xa1\xc4\x8de v Londonu, kjer sta \xc5\xbeivela relativno privatno. V zakonu sta se jima rodili dve h\xc4\x8deri: princesa Elizabeta in princesa Margaret._NEWLINE_S pomo\xc4\x8djo svoje \xc5\xbeene je re\xc5\xa1il problem jecljanja in se osvobodil strahu pred govorom pred mno\xc5\xbeico. Njegov prvi govor po uspe\xc5\xa1nih terapijah je bil v Canberri v Avstraliji._NEWLINE_Jurijev o\xc4\x8de je umrl 20. januarja 1936 in njegova krona je avtomati\xc4\x8dno pre\xc5\xa1la v roke njegovega brata ter princ Albert mu je bil domnevni naslednik. Novi kralj Edvard VIII. ni dobil podpore od svojih svetovalcev, ko je bilo jasno, da se namerava o\xc5\xbeeniti s svojo takratno ljubico, dvakrat lo\xc4\x8deno Ameri\xc4\x8danko, Wallis Simpson. Ko mu je bilo re\xc4\x8deno, da britanski narod ne bo sprejel Ameri\xc4\x8danke z dvema \xc5\xbeivima mo\xc5\xbeema, je Edvard VIII. abdiciral. Princ Albert ni \xc5\xbeelel sprejeti krone, vendar je 11. decembra 1936 brez obzira na svoje \xc5\xbeelje postal kralj, ko je njegov brat podpisal dokumente o svoji abdikaciji.\n_START_SECTION_\nVladavina\n_START_PARAGRAPH_\nPo prihodu na prestol je dotedanji princ Albert vzel ime Jurij VI., v \xc5\xbeelji, da obele\xc5\xbei kontinuiteto vladavine svojega o\xc4\x8deta in vrne zaupanje v monarhijo. Prva odlo\xc4\x8ditev novega kralja je bila, da svojemu bratu in njegovi \xc5\xbeeni da naziv vojvoda in vojvodinja Windsorska, vendar svoji novi svakinji ni omogo\xc4\x8dil naslova kraljevska visokost._NEWLINE_Kronanje novega kraljevskega para se je odvilo 12. maja 1937, na datum, ki je bil prvotno dolo\xc4\x8den za kronanje njegovega brata. Takoj po kronanju se je kralj z dru\xc5\xbeino preselil v Buckinghamsko pala\xc4\x8do, uradno rezidenco britanskega monarha. Za\xc4\x8detek Jurijeve vladavine je bil obele\xc5\xbeen z ob\xc4\x8dutkom prihoda nove vojne v Evropi in glavni kraljev cilj je bila podpora anti-nacisti\xc4\x8dni politiki predsednika vlade Nevilla Chamberlaina in njegovim stali\xc5\xa1\xc4\x8dem do Adolfa Hitlerja._NEWLINE_Kraljevska dru\xc5\xbeina je na vztrajanje kralja Jurija in kraljice Elizabete ostala v Londonu \xc4\x8dez celo drugo svetovno vojno. Predlagana je bila evakuacija v Kanado, vendar sta kralj in kraljica to zavrnila in se odlo\xc4\x8dila ostati in ponuditi stalno moralno podporo britanskemu narodu._NEWLINE_Jurij VI. je v \xc4\x8dasu svoje vladavine do\xc5\xbeivel hitri razpad Britanskega imperija. Biv\xc5\xa1i dominjoni so postale suverene dr\xc5\xbeave. Proces transformacije iz cesarstva v prostovoljno zdru\xc5\xbeenje neodvisnih dr\xc5\xbeav z drugimi besedami imenujemo Commonwealth. Iz Commonwealtha so v \xc4\x8dasu Jurijeve vladavine iz\xc5\xa1le Jordanija (leta 1946), Burma in Palestina (leta 1948), Irska (leta 1949) in Indija (leta 1950). Jurij se je po izhodu Irske in Indije iz Commonwealtha odrekel nazivu kralja Irske, \xc4\x8digar naziv je uvedel Henrik VIII. Angle\xc5\xa1ki, in cesarja Indije, \xc4\x8digar je uvedla njegova prababica Viktorija, in ostaja zadnji nosilec teh nazivov._NEWLINE_Kraljevo zdravje se je za\xc4\x8delo slab\xc5\xa1ati. Kot strastni kadilec je zbolel za rakom na plju\xc4\x8dih in arteriosklerozo. Umrl je 6. februarja 1952 in nasledila ga je najstarej\xc5\xa1a h\xc4\x8derka Elizabeta II.'